Sentenza tal-Qorti Ġenerali (Is-Seba’ Awla) tas‑6 ta’ Diċembru 2018 –

Fifth Avenue Entertainment vs EUIPO – Commodore Entertainment (THE COMMODORES)

(Kawża T‑459/17)

“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark verbali THE COMMODORES – Sinjal preċedenti mhux irreġistrat Commodores – Artikolu 8(4) tar-Regolament (KE) Nru 207/2009 (li sar l-Artikolu 8(4) tar-Regolament (UE) 2017/1001) – Raġuni relattiva għal rifjut – Riferiment għad-dritt nazzjonali li jirregola t-trade mark preċedenti – Sistema tal-azzjoni kontra l-abbuż mid-denominazzjoni (action for passing off)”

1. Trade mark tal-Unjoni Ewropea – Proċedura għat-tressiq ta’ kawża – Kawża mressqa quddiem il-qorti tal-Unjoni – Interpretazzjoni tal-lista ta’ prodotti li għalihom trade mark hija rreġistrata – Kwistjoni li tagħmel parti mill-kuntest fattwali u ġuridiku quddiem il-Bord tal-Appell – Ammissibbiltà (Regoli tal-Proċedura tal-Qorti Ġenerali, Artikolu 188; Regolament tal-Kunsill Nru 207/2009, Artikolu 65(2)) (ara l-punt 15)

2. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark mhux irreġistrata jew ta’ sinjal ieħor li jintuża fil-kummerċ – Kundizzjonijiet – Interpretazzjoni fid-dawl tad-dritt tal-Unjoni – Evalwazzjoni fid-dawl tal-kriterji stabbiliti mid-dritt nazzjonali li jirregola s-sinjal invokat (Regolament tal-Kunsill Nru 207/2009, Artikolu 8(4)) (ara l-punti 22 sa 24, 29)

3. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark mhux irreġistrata jew ta’ sinjal ieħor li jintuża fil-kummerċ – Sinjal li jagħti lill-proprjetarju tiegħu d-dritt li jipprojbixxi l-użu ta’ trade mark iktar reċenti – Oneru tal-prova (Regolament tal-Kunsill Nru 207/2009, Artikolu 8(4)) (ara l-punt 30)

4. Dritt nazzjonali – Riferiment għad-drittijiet nazzjonali – Dritt tar-Renju Unit – Sistema tal-azzjoni kontra l-abbuż mid-denominazzjoni (ara l-punt 32)

5. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark mhux irreġistrata jew ta’ sinjal ieħor li jintuża fil-kummerċ – Trade mark THE COMMODORES u s-sinjal Commodores (Regolament tal-Kunsill Nru 207/2009, Artikolu 8(4)) (ara l-punti 36 sa 40, 43)

6. Trade mark tal-Unjoni Ewropea – Proċedura għat-tressiq ta’ kawża – Kawża mressqa quddiem il-qorti tal-Unjoni – Ġurisdizzjoni tal-Qorti Ġenerali – Stħarriġ tal-legalità tad-deċiżjonijiet tal-Bordijiet tal-Appell (Regolament tal-Kunsill Nru 207/2009, Artikolu 65) (ara l-punt 42)

Suġġett

Rikors ippreżentat kontra d-deċiżjoni tal-Ħames Bord tal-Appell tal-EUIPO, tat‑22 ta’ Mejju 2017 (Każ R 851/2016‑5), dwar proċedimenti ta’ oppożizzjoni bejn Commodore Entertainment u Fifth Avenue Entertainment.

Dispożittiv

1) Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat‑22 ta’ Mejju 2017 (Każ R 851/2016‑5) hija annullata.

2) L-EUIPO huwa kkundannat ibati, minbarra l-ispejjeż tiegħu, l-ispejjeż ta’ Fifth Avenue Entertainment LLC.